У складу са чланом 20. Закона о локалној самоуправи („Сл.гласник РС, број 129/2007...47/2018 и 111/2021), чланом 69. и 70. Закона о енергетској ефикасности и рационалној употреби енергије („Сл.гласник РС“,број 40/21), Закона о потврђивању споразума о зајму (Пројекат „Чиста енергија и енергетска ефикасност за грађане у Србији“) између Републике Србије и Међународне банке за обнову и развој („Службени гласник РС - Међународни уговориˮ, број 6/22), члана 18. Правилника о суфинансирању мера енергетске санације породичних кућа и станова у оквиру пројекта „Чиста енергија и енергетска ефикасност за грађане у Србији“(„Сл. лист општине Ивањица“, број 9/23), Уговора о суфинансирању дела Програма енергетске санације породичних кућа и станова грађана који не спадају у социјално угрожену категорију који спроводи општина Ивањица број: 0016562532024 од 16.5.2024. године, Анекса уговора о суфинансирању програма енергетске санације породичних кућа и станова који спроводи општина Ивањица бр. 0016556253 2024-2 од 18.11.2024. године , Одлуке о буџету општине Ивањица за 2024. годину и 2025. годину („Сл. лист општине Ивањица“, број 14/23 и 13/24), **Општинско веће општине Ивањица, дана 10.02. 2025. године**, **д о н о с и**

**О Д Л У К У**

**О ПОНОВНОМ** **РАСПИСИВАЊУ ЈАВНОГ ПОЗИВА** **ЗА СУФИНАНСИРАЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА НА ТЕРИТОРИЈИ ОПШТИНЕ ИВАЊИЦА**

**ЗА 2024. ГОДИНУ**

**I** **РАСПИСУЈЕ СЕ**  јавни позив за суфинансирање мера енергетске санације, породичних кућа и станова на територији општина Ивањица за 2024. годину.

**II** Суфинансирање унапређења енергетске ефикасности, у општини Ивањица, у 2024. години, обезбеђено је у износу од 20.000.000,00 динара, од чега је 10.000.000,00 динара определила општина Ивањица, а 10.000.000,00 динара Министарство рударства и енергетике. Средства општине Ивањица за суфинансирање пројеката грађана обезбеђена су Одлуком о буџету општине Ивањица за 2024. годину и 2025. годину („Службени лист општине Ивањица бр. 13/23, 13/24), Програм 0501 ЕНЕРГЕТСКА ЕФИКАСНОСТ И ОБНОВЉИВИ ИЗВОРИ ЕНЕРГИЈЕ Активност 0001 Енергетски менаџмент, функција-620-Развој заједнице, позиција  95/0, економска класификација 472000 - НАКНАДЕ ЗА СОЦИЈАЛНУ ЗАШТИТУ ИЗ БУЏЕТА

Неутрошена средства по јавном позиву од 9.9.2024. године **за суфинансирање мера енергетске санације износе 1.001.927,60 динара.**

**III**  Јавни позива ће бити објављен на званичној презентацији општине Ивањица, на огласној табли Општинске управе општина Ивањица и најављено у локалним медијима.

**IV** Одлуку објавити на ВЕБ-сајту општине Ивањица и „Службеном листу општине Ивањица“.

**ОПШТИНСКО ВЕЋЕ ОПШТИНЕ ИВАЊИЦА**

Број 002563515 2024 05158 003 000 401 117/1

**ПРЕДСЕДНИК ОПШТИНЕ**

Александар Митровић

На основу члана 58. Закона о запосленима у аутономној покрајини и јединицама локалне самоуправе (''Службени гласник РС'' број 21/2016, 113/2017, 113/2017 - др.закон, 95/2018, 114/2021 и 92/2023), члана 60. Статута општине Ивањица (''Службени лист општине Ивањица“, број 1/2019), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Службени гласник РС“, број 88/2016, 113/2017 и 12/2022), Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе (''Службени гласник РС'', број 88/2016) и члана 57. Одлуке о организацији Општинске управе општине Ивањица 01 број 110-15/2016 (''Службени лист општине Ивањица“, број 15/2016 и 7/2017), Општинскo веће општине Ивањица на предлог начелника Општинске управе општине Ивањица, дана 10.2.2025. године, усвојило је

**П Р А В И Л Н И К**

**О**

**ИЗМЕНАМА И ДОПУНАМА ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ ОПШТИНЕ ИВАЊИЦА И ОПШТИНСКОМ ПРАВОБРАНИЛАШТВУ ОПШТИНЕ ИВАЊИЦА**

**Члан 1.**

У Правилнику о организацији и систематизацији радних места у Општинској управи општине Ивањица и Општинском правобранилаштву општине Ивањица број 110-002378961 2024 05158 000 000 113 013од 27.11.2024. године (у даљем тексту: Правилник), у члану 27. тачки 67. мења се број службеника тако да гласи: „број службеника 2“.

**Члан 2.**

У члану 27. тачка 70.брише се.

**Члан 3.**

Правилник ступа на снагу даном усвајања од стране Општинског већа и исти ће бити објављен на огласној табли Општинске управе општине Ивањица и Службеном листу општине Ивањица.

**ОПШТИНСКО ВЕЋЕ ОПШТИНЕ ИВАЊИЦА**

**БРОЈ: 002378961 2024 05158 000 000 113 013 од 10.2. 2025. ГОДИНЕ**

ПРЕДСЕДНИК **ОПШТИНЕ**

Александар Митровић

Р е п у б л и к а С р б и ј а

ОПШТИНА ИВАЊИЦА

**ОПШТИНСКО ВЕЋЕ**

**Број: 000322853 2025 05158 004 001 060 107**

Датум: 10.02.2025. године

И В А Њ И Ц А

На основу чланова 137. и 138. Закона о спорту („Службени гласник РС“ број 10/2016), члана 46. Закона о локалној самоуправи („Службени гласник РС“ број 129/07 и 83/14 др. закон и 47/2018), члана 60. Статута општине Ивањица („Службени лист општине Ивањица“ број 1/2019) и Правилника о одобравању и финансирању програма којима се задовољавају потребе и интереси грађана у области спорта на територији општине Ивањица („Службени лист општине Ивањица“ број 1/2017), Општинско веће општине Ивањица на седници одржаној 10.02.2025. године доноси

**Р Е Ш Е Њ Е**

**о финансирању програма спортских организација на територији општине Ивањица за 2025.годину**

**I ДОНОСИ СЕ** Решење о финансирању програма спортских организација на територији општине Ивањица за 2025.годину са следећим износима :

|  |  |  |  |
| --- | --- | --- | --- |
| Редни број | Назив организације | Врста програма | Предлог за финансирање |
| 1. | Фудбалски клуб „Јавор Матис“ Ивањица | Редовни годишњи програми | 6.500.000 рсд |
| 2. | Омладински кошаркашки клуб „Ивањица“ | Редовни годишњи програми | 5.000.000 рсд |
| 3. | Атлетски клуб „Јавор“ | Редовни годишњи програми | 900.000 рсд |
| 4. | Планинарско друштво „Голија“ | Редовни годишњи програми | 336.000 рсд |
| 5. | Спортски савез Ивањице | Редовни годишњи програми | 6.000.000 рсд |
| 6. | СК „MY GYM“ | Редовни годишњи програми | 584.000 рсд |
| 7. | Женски одбојкашки клуб „Ивањица“ | Редовни годишњи програми | 2.000.000 рсд |
| 8. | Карате клуб „Јавор“ | Редовни годишњи програми | 850.000 рсд |
| 9. | Клуб малог фудбала „Ивањица“ | Редовни годишњи програми | 2.200.000 рсд |
| 10. | СД „Бошко Петровић“ | Редовни годишњи програми | 600.000 рсд |
| 11. | ФК „Прилике“ | Редовни годишњи програми | 1.500.000 рсд |
| 12. | Lin Kuei | Редовни годишњи програми | 150.000 рсд |
| 13. | Фудбалски клуб „Брезова“ | Редовни годишњи рограми | 350.000 рсд |
| 14. | Спортско одбојкашко удружење „Прилике“ | Редовни годишњи програми | 900.000 рсд |
| 15. | Скијашки клуб „Голија“ | Редовни годишњи програми | 930.000 рсд |
| 16. | Фудбалски савез Ивањица | Редовни годишњи програми | 800.000 рсд |
| 17. | ОФК Ивањица | Редовни годишњи програми | 300.000 рсд |
| 18. | Омладински кошаркашки клуб „Јавор“ | Редовни годишњи програми | 200.000 рсд |
| 19. | ФК Девићи | Редовни годишњи програми | 800.000 рсд |
| 20. | Хилс Академија | Редовни годишњи програми | 950.000 рсд |
| 21. | КМФ Више од игре | Редовни годишњи програми | 300.000 рсд |
| 22. | Стонотениски клуб „Јавор“ | Редовни годишњи програми | 350.000 рсд |

|  |
| --- |
| **УКУПНО: 32.500.000 рсд** |

**II** Средства за 2025.годину биће исплаћена спортским организацијама из буџета општине Ивањица за 2025.годину, Програм 1301 – Развој спорта и омладине, Програмска активност 0001 – Подршка локалним спортским организацијама удружењима и савезима, економска класификације 481941 – дотације невладиним организацијама, функcија 810 – услуге рекреације и спорта, позиција плана 113/0.

**III** 22 спортских организација са територије општине Ивањица је пријавило до 20. априла 2024.године. своје годишње програме за финасирање у 2025.години. Комисија за спорт општине Ивањица је увидом у документацију које су поднеле спортске организације извршила категоризацију, оцењивање и бодовање свих годишњих програма и дала предлог да се 22 годишњих програма за 2025. годину финансирају из буџета општине Ивањица.

**IV** Након доношења овог Решења општина Ивањица ће са сваком спортском организациом која се финансира из буџета општине потписати уговор о наменском трошењу буџетских средстава.

Исплата првих рата од укупно одобрених средстава извршиће се након усвајања коначног и завршног Извештаја за 2024.годину, као и достављања Извештаја комерцијалне ревизије од стране спортских организација које су у 2023-ој години имале опредељена средства из буџета општине Ивањица у износима већим од 1.000.000 динара.

**V** У име општине Ивањица уговор са спортским организацијама ће закључити Председник општине.

**VI** Ово Решење ступа на снагу даном доношења, а биће ојављено у „Службеном листу општине Ивањица“ и на веб сајту општине Ивањица.

**ПРЕДСЕДНИК ОПШТИНЕ**

Александар Митровић

**О Б Р А З Л О Ж Е Њ Е**

На основу члана 138. Закона о спорту („Службени гласник РС“ број 10/2016) предвиђено је да јединице локалне самоуправе преко надлежних органа одређују ближе услове, критеријуме, начин и поступак доделе средстава из буџета јединице локалне самоуправе, односно одобравање програма за задовољавање потреба и интереса грађана у области спорта на територији јединице локалне самоуправе, као и начин јавног ојављивања података о предложеним програмима за финансирање, одобреним програмима и реализацији одобрених програма.

Општинско веће општине Ивањица је на седници одржаној 30.01.2017. донело **Правилник о категоризацији спортских организација на територији општине Ивањица** („Службени лист општине Ивањица“ број 1/2017) и **Правилник о одобравању и финансирању програма којима се задовољавају потребе и интереси грађана у области спорта на територији општине Ивањица** („Службени лист општине Ивањица“ број 1/2017).

Председник општине именовао је **Комисију за спорт општине Ивањица** Решењем број 002427177 2024 05158 002 000 022 045 од 16.08.2024. године. Законом о спорту и Правилником о категоризацији спортских организација и Правилником о одобравању и финансирању програма којима се задовољавају потребе и интереси грађана у области спорта на територији општине Ивањица су јасно дефинисане надлежности, поступак рада и обавезе Комисије за спорт.

Комисија за спорт је приступила категорисању спортских организација, оцењивању и бодовању истих.

22 спортскe организацијe са територије општине Ивањица је пријавило до 20. априла 2024.године. своје годишње програме за финасирање у 2025.години. Комисија за спорт општине Ивањица је увидом у документацију које су поднеле спортске организације извршила категоризацију, оцењивање и бодовање свих годишњих програма и дала предлог да се 22 годишњa програмa за 2025. годину финансирају из буџета општине Ивањица.

Комисија за спорт општине Ивањица је доставила Општинском већу општине Ивањица Предлог Решења о финансирању програма спортских организација на територији општине Ивањица за 2025.годину. Након доношења овог решења општина Ивањица ће са сваком спортском организацијом која буде финансирана из буџета општине потписати Уговор о наменском трошењу средстава, односно обавезама спортске организације при реализацији годишњих програма.

ПРЕДСЕДНИК КОМИСИЈЕ ЗА СПОРТ ОПШТИНЕ ИВАЊИЦА

С А Д Р Ж А Ј

1. ОДЛУКA О ПОНОВНОМ РАСПИСИВАЊУ ЈАВНОГ ПОЗИВА ЗА СУФИНАНСИРАЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА И СТАНОВА НА ТЕРИТОРИЈИ ОПШТИНЕ ИВАЊИЦА

ЗА 2024. ГОДИНУ ……………….………………………………………………………………………...………..…... стр 1

2ПРАВИЛНИК О ИЗМЕНАМА И ДОПУНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ ОПШТИНЕ ИВАЊИЦА И ОПШТИНСКОМ ПРАВОБРАНИЛАШТВУ ОПШТИНЕ ИВАЊИЦА …………………………………………………...………..…... стр 2

3. РЕШЕЊЕ О ФИНАНСИРАЊУ ПРОГРАМА СПОРТСКИХ ОРГАНИЗАЦИЈА НА ТЕРИТОРИЈИ ОПШТИНЕ ИВАЊИЦА ЗА 2025 ГОДИНУ ….………………………………………………………………………...………..…... стр 3

*Издавач:* ОПШТИНА ИВАЊИЦА Венијамина Маринковића 1, 32250 Ивањица

*Одговорни уредник:* Биљана Ранђић, секретар СО-е Ивањица

*Контакт:* тел. 032/664-760, 032/664-762; факс. 032/661-821

*e-maill:* [soivanjica@ivanjica.gov.rs](mailto:soivanjica@ivanjica.gov.rs)

(ПИБ: 1018886934) (МАТИЧНИ БРОЈ: 07221142) (ТЕКУЋИ РАЧУН: 840-94640-30)